《文丞相兵挫循州诗以迓之》
宋代·李春叟

手持兵甲挽天河，铁石心肝尚枕戈。
宾客三千毛遂少，将军百万李陵多。
风波如此子焉往，天道不然人奈何。
岭海书生今已老，天涯无石为君磨。

作者简介：宋广州东莞人，字子先，赐号梅外处士。理宗宝祐间授惠州司户，有贤能声。景定间荐除肇庆府司理。元兵欲攻东莞，春叟乘舟往谒其帅，以死争，遂止。卒年八十。